DE GYLDNE DRENGE

Irsk på dansk. Folkemusik for folket. Skæg og irske ballader.

Drengene er stærkt inspireret af det folkekære band De Gyldne Løver, der fra sidst i 60’erne og frem hittede med oversættelser af the Dubliners’ traditionelle irske folkesange.

De har en forkærlighed for alkohol og utroskab, og de hænger sig ikke i detaljerne, når de præsenterer deres fortolkning af sange som: “Hjemmebrænderiet”, “Ved haw’et – ved haw’et” og “Jeg er ikke som de andre”.

De fem gyldne drenge har siden 2003 skabt glæde og grin i hele Danmark med deres versioner af de dansk-irske klassikere. Truppen består af:

Ole smith på guitar, banjo og sang

Troels smith på guitar, banjo, mandolin, tinfløjter og sang

Lars kirkegaard på harmonika og sang

Jens holgersen på kontrabas og sang

Jørgen dickmeiss på mandolin, violin, bodhran og sang

Kom med til en aften fyldt med sjov og ballade – og et godt glimt i øjet.

I 2007 udkom deres første cd ”det gamle værtshus”. Den blev udsolgt, så i 2015 blev den fulgt op af albummet ”derfor blev vi spillemænd”. Begge er de ment som en hyldest til de gyldne løver.